《古洞》
明代·高俨

行经古洞入涂溪，物类移尝气不齐。恶犬吠林如猛虎，野禽投食伴家鸡。

雨晴虹截山腰断，雾重蛇行竹尾低。暗忆生涯多郁恨，水声呜咽路沉迷。

作者简介：（1616—?）明末清初广东新会人，字望公。工诗画，善草书。明亡后与陈子升、王邦畿有偕隐之约。晚年画益进，能于月下作画，朱彝尊甚称之。有《独善堂集》。